बीएसएनएल कर्मचारियों ने वेतन मिलने के कारण एसडीओ के खिलाफ नारेबाजी की
भारतसंचार निगम के कच्चे कर्मचारियों ने वेतन नहीं मिलने के कारण नाभा टेलीफोन एक्सचेंज के गेट के आगे एसडीओ के खिलाफ नारेबाजी की। उन्होंने आरोप लगाया कि सरकार की ओर से आदेश जारी किए गए हैं कि उनका वेतन हर महीने की 7 तारीख को दे दिया जाए। उनको 2-3 महीने का ब्रेक डालकर वेतन दिया जाता है, साथ ही उनसे पेपरों पर हर महीने साइन करवाए जाते हैं।
सरकार की ओर से उनका वेतन मार्च 2015 से बढ़ाया गया है। लेकिन, उन्हें अभी तक इस वेतन के बारे में जानकारी नहीं दी गई है। जब इस संदर्भ में बीएसएनएल नाभा एसडीओ गुरदर्शन सिंह से बात की गई तो उन्होंने कहा कि उनका वेतन ठेकेदार ही देता है। ठेकेदार के बारे में पूछने पर उन्होंने बताया कि जिस ठेकेदार के पास वह काम कर रहे हैं, वह बठिंडा का है। उस ठेकेदार का नंबर मांगा गया तो एसडीओ ने बताया कि उनकी बात हो गई है, दोपहर को वेतन डाल दिया जाएगा। बाद में जब उनसे ठेकेदार का नंबर मांगा गया तो उन्होंने कहा कि मैं बिजी हूं, बाद में नंबर दूंगा। कच्चे कर्मचारियों ने प्रशासन से मामले की जांच कराने की मांग की। इस मौके पर हरजिंदर सिंह, गुरप्रीत सिंह, हतिंदर कुमार, हरमेल सिंह, सतनाम सिंह, चमकौर सिंह, जोगा सिंह, पलविंदर सिंह, जरनैल सिंह, दर्शन सिंह आदि मौजूद थे।
भारत संचार निगम के दफ्तर के बाहर नारेबाजी करते हुए कच्चे कर्मचारी।
hin_Deva hin_Deva hin_Deva hin_Deva